FI Euroopan unionin virallinen lehti L 63/15

KOMISSION PÄÄTÖS,

tehty 31 päivänä lokakuuta 2008,

neuvoston direktiivin 2006/88/EY täytäntöönpanosta seuranta- ja hävittämisohjelmien sekä jäsenvaltioiden, alueiden ja osastojen taudista vapaan aseman osalta

(tiedoksiannettu numerolla K(2008) 6264)

(ETA:n kannalta merkityksellinen teksti)

(2009/177/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 44 artiklan 1 kohdan ensimmäisen alakohdan, 44 artiklan 2 kohdan ensimmäisen alakohdan, 44 artiklan 3 kohdan, 49 artiklan 1 kohdan, 50 artiklan 2 kohdan a alakohdan, 50 artiklan 3 kohdan, 51 artiklan 2 kohdan, 59 artiklan 2 kohdan, 61 artiklan 3 kohdan ja 64 artiklan,

sekä katsoo seuraavaa:

(1) Direktiivissä 2006/88/EY säädetään ennalta ehkäisevistä vähimmäistoimenpiteistä, joiden tarkoituksena on lisätä toimivaltaisten viranomaisten, vesiviljelytuotannon harjoittajien ja muiden tähän elinkeinoon liittyvien toimijoiden tietoisuutta ja valmiuksia vesiviljelyeläinten tauteihin liittyvissä kysymyksissä sekä vähimmäistorjuntatoimenpiteistä, joita sovelletaan, kun kyseessä on vesieläinten tiettyjen tautien taudinpurkaus tai epäily siitä. Kyseisellä direktiivillä kumotaan ja korvataan 1 päivästä elokuuta 2008 alkaen eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annettu neuvoston direktiivi 91/67/ETY (2).

(2) Direktiivin 2006/88/EY 44 artiklan 1 kohdassa säädetään, että jos jäsenvaltio, jota ei tiedetä taudin saastuttamaksi mutta jota ei ole julistettu vapaaksi yhdestä tai useammasta liitteessä IV olevassa II osassa luetellusta muusta kuin eksoottisesta taudista, laatii seurantaohjelman saavuttaakseen yhdestä tai useammasta kyseessä olevasta taudista vapaan aseman, sen on toimitettava ohjelma hyväksyttäväksi sääntelymenettelyä noudattaen.

(3) Direktiivin 2006/88/EY 44 artiklan 1 kohdassa säädetään myös, että jos seurantaohjelman on tarkoitus kattaa yksittäisiä osastoja tai vyöhykkeitä, jotka käsittävät alle 75 prosenttia jäsenvaltion alueesta, ja vyöhyke tai osasto koostuu vesistöalueesta, jota ei ole jaettu toisen jäsenvaltion tai kolmannen maan kanssa, tällaiseen ohjelmaan sovelletaan eri menettelyä, johon kuuluvat elintarvikeketjua ja eläinten terveyttä käsittelevälle pysyvälle komitealle, jäljempänä ’komitea’, toimitettavat direktiivin 2006/88/EY 50 artiklan 2 kohdassa tarkoitetut todistusmallit.

(4) Direktiivin 2006/88/EY 44 artiklan 2 kohdassa säädetään, että jos jäsenvaltio, joka tiedetään yhden tai useamman liitteessä IV olevassa II osassa luetellun muun kuin eksoottisen taudin saastuttamaksi, laatii yhtä tai useampaa kyseessä olevaa tautia koskevan hävittämisohjelman, sen on toimitettava ohjelma hyväksyttäväksi sääntelymenettelyä noudattaen.

(5) Jos jäsenvaltio haluaa saada taudista vapaan aseman yhdestä tai useammasta kyseisen direktiivin liitteessä IV olevassa II osassa luetellusta muusta kuin eksoottisesta taudista direktiivin 2006/88/EY 49 artiklan 1 kohdan mukaisesti koko alueelleen, sen on toimitettava näyttö, jonka perusteella se voidaan julistaa taudista vapaaksi sääntelymenettelyä noudattaen.

(6) Direktiivin 2006/88/EY 50 artiklan 1 kohdassa säädetään, että jäsenvaltio voi julistaa alueellaan sijaitsevan vyöhykkeen tai osaston vapaaksi yhdestä tai useammasta liitteessä IV olevassa II osassa mainitusta muusta kuin eksoottisesta taudista tietyin edellytyksin. Tällaisen julistuksen antavan jäsenvaltion on toimitettava se komitealle saman artiklan 2 kohdassa säädettyä menettelyä noudattaen.

(7) Lisäksi direktiivin 2006/88/EY 50 artiklan 3 kohdassa säädetään, että jos kyseessä oleva vyöhyke tai osasto käsittää yli 75 prosenttia jäsenvaltion alueesta tai koostuu vesistöalueesta, joka on jaettu toisen jäsenvaltion tai kolmannen maan kanssa, kyseisen direktiivin 50 artiklan 2 kohdassa tarkoitettu menettely korvataan sääntelymenettelyllä.

(8) Olisi laadittava yksityiskohtaiset säännökset siitä, missä tapauksissa seurantaohjelmat ja taudista vapaan aseman julistukset olisi hyväksyttävä sääntelymenettelyä noudattaen.

(9) Olisi laadittava luettelo jäsenvaltioista, vyöhykkeistä tai osastoista, joihin sovelletaan sääntelymenettelyä noudattaen hyväksyttyjä seuranta- ja hävittämisohjelmia tai joiden taudista vapaa asema on hyväksytty.

(10) Olisi laadittava todistusmallit seurantaohjelmien toimittamiseksi hyväksyntää varten ja näitä ohjelmia koskevia julistuksia varten. Olisi myös laadittava mallilomake jäsenvaltioille tiettyjen hävittämisohjelmien ja tiettyjen seurantaohjelmien kehityksestä annettavia raportteja varten. Lisäksi olisi laadittava mallilomake taudista vapaan aseman hyväksymistä koskevia hakemuksia ja tällaista asemaa koskevia julistuksia varten.

(11) Tiettyjen eläintautien ja zoonoosien kansallisille hävittämis-, torjunta- ja seurantaohjelmille myönnettävää yhteisön rahoitusta koskevien jäsenvaltioiden hakemusten vakiovaatimuksista 25 päivänä huhtikuuta 2008 tehdyn komission päätöksen 2008/425/EY (3) liitteeseen V sisältyy yksityiskohtainen analyysi niiden ohjelmien kustannuksista, joihin jäsenvaltiot haluavat saada taloudellista tukea. Yhteisön lainsäädännön johdonmukaisuuden vuoksi direktiivin 2006/88/EY mukaista hävittämisohjelmien hyväksymistä varten käytettävän mallilomakkeen olisi vastattava kyseisessä liitteessä esitettyä lomaketta.

(12) Jäsenvaltioiden on toimitettava vuosittaiset tiedot sellaisten hyväksyttyjen seurantaohjelmien ja hävittämisohjelmien arviointia varten, joihin ei saada yhteisön rahoitusta. Tätä tarkoitusta varten komissiolle olisi toimitettava raportti vuosittain. Koska yhteisön rahoitusta saavat hävittämisohjelmat kuuluvat tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (4) soveltamisalaan, jäsenvaltioiden on raportoitava kyseisten ohjelmien teknisistä ja rahoituksellisista seikoista kyseisen päätöksen mukaisesti.

(13) Jäsenvaltioiden komitealle toimittamien seurantaohjelmia ja taudista vapaata asemaa koskevat julistukset olisi toimitettava komissiolle ja toisille jäsenvaltioille sähköisesti. Internetpohjainen tietosivu on teknisesti sopivin ratkaisu, sillä sen avulla julistuksiin voidaan tutustua helposti.

(14) Direktiivin 91/67/ETY mukaisesti seuraavilla päätöksillä on hyväksytty taudista vapaita vyöhykkeitä, kalanviljelylaitoksia ja ohjelmia taudista vapaan aseman julistamista varten: tarttuvan vertamuodostavan kudoksen kuolion (IHN) ja/tai virusperäisen verenvuotoseptikemian (VHS) osalta hyväksyttyjen vyöhykkeiden ja kalanviljelylaitosten luetteloista 22 päivänä huhtikuuta 2002 tehty komission päätös 2002/308/EY (5), bonamioosi-nilviäistaudin (Bonamia ostreae) ja/tai marteilioosi-nilviäistaudin (Marteilia refringens) osalta hyväksyttyjen alueiden luettelosta 18 päivänä huhtikuuta 2002 tehty komission päätös 2002/300/EY (6), kalojen virusperäisen verenvuotoseptikemian (VHS) ja tarttuvan verta muodostavan kudoksen kuolion (IHN) osalta hyväksytyn vyöhykkeen aseman ja ei-hyväksytyillä vyöhykkeillä sijaitsevan näiden tautien osalta hyväksytyn tilan aseman saamista varten toteutettavien ohjelmien kelpuuttamisesta 28 päivänä elokuuta 2003 tehty komission päätös 2003/634/EY (7) ja Ranskan esittämien bonamioosia ja marteilioosia koskevan ohjelman hyväksymisestä 25 päivänä lokakuuta 1994 tehty komission päätös 94/722/EY (8).

(15) Direktiivissä 2006/88/EY taudista vapaalle asemalle säädetyt perusteet vastaavat direktiivissä 91/67/ETY säädettyjä perusteita siltä osin, kuin ne koskevat jäsenvaltioiden koko alueen, mantereella sijaitsevien vyöhykkeiden ja muilla kuin hyväksytyillä vyöhykkeillä sijaitsevien viljelylaitosten hyväksymistä.

(16) Tämän vuoksi direktiivin 91/67/ETY mukaisesti hyväksytyiltä mantereella sijaitsevilta vyöhykkeiltä ja viljelylaitoksilta ei ole syytä vaatia direktiivin 2006/88/EY mukaisen julistuksen toimittamista komitealle. Ne olisi myös liitettävä tällä päätöksellä perustettavalla internetsivustolla saatavilla olevaan luetteloon vyöhykkeistä ja osastoista.

(17) Direktiivissä 2006/88/EY ei kuitenkaan säädetä rannikkovyöhykkeestä. Näin ollen jäsenvaltioiden olisi arvioitava uudelleen direktiivin 91/67/ETY mukaisesti taudista vapaiksi rannikkovyöhykkeiksi hyväksytyt alueet ja toimitettava direktiivin 2006/88/EY mukaisesti uusi hakemus tai tarvittaessa uusi julistus.

(18) Tämän vuoksi olisi kumottava päätökset 2002/300/EY ja 2002/308/EY 1 päivästä elokuuta 2009, jolloin jäsenvaltioilla olisi riittävästi aikaa toimittaa uudet julistukset tai hakemukset näistä rannikkovyöhykkeistä.

(19) Direktiivissä 91/67/ETY ei säädetä seurantaohjelmien ja hävittämisohjelmien erosta. Koska näihin ohjelmiin sovellettavat vaatimukset ovat kuitenkin samat, päätösten 2003/634/EY ja 94/722/EY nojalla hyväksyttyjen ohjelmien olisi katsottava täyttävän direktiivissä 2006/88/EY asetetut vaatimukset. Jotta tunnistetaan, mitkä näistä ohjelmista olisi katsottava seuranta- tai hävittämisohjelmiksi ja liitettävä tämän päätöksen vastaaviin luetteloihin, jäsenvaltioiden olisi toimitettava 30 päivään huhtikuuta 2009 mennessä komissiolle tiedot kyseisistä ohjelmista.

(20) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON TEHNYT TÄMÄN PÄÄTÖKSEN:

1 JAKSO

SEURANTAOHJELMIEN JA TAUDISTA VAPAATA ASEMAA KOSKEVIEN JULISTUSTEN TOIMITTAMINEN HYVÄKSYMISTÄ VARTEN

1 artikla

Edellytykset seurantaohjelmien toimittamiselle hyväksymistä varten

1. Seurantaohjelmat voidaan jättää hyväksyttäviksi direktiivin 2006/88/EY 44 artiklan 1 kohdan ensimmäisen alakohdan mukaisesti ainoastaan, jos ne kattavat:

a) jäsenvaltion koko alueen;

b) osastoja tai ryhmiä, jotka käsittävät yli 75 prosenttia kyseisen jäsenvaltion rannikkoalueesta, sellaisten tautien osalta, jotka koskevat ainoastaan suolaisen veden lajeja;

c) vyöhykkeitä ja osastoja tai niiden ryhmiä, jotka käsittävät yli 75 prosenttia kyseisen jäsenvaltion mantereella sijaitsevasta alueesta, sellaisten tautien osalta, jotka koskevat ainoastaan makean veden lajeja;

d) vyöhykkeitä ja osastoja tai niiden ryhmiä, jotka käsittävät yli 75 prosenttia kyseisen jäsenvaltion mantereella sijaitsevasta alueesta ja rannikkoalueesta, sellaisten tautien osalta, jotka koskevat sekä makean että suolaisen veden lajeja; tai

e) vyöhykkeitä ja osastoja, jotka koostuvat vesistöalueista, jotka on jaettu toisen jäsenvaltion tai kolmannen maan kanssa.

2. Tässä päätöksessä katsotaan rannikkovyöhykkeen osaston tai osastojen ryhmän kattavan yli 75 prosenttia jäsenvaltion rannikkovyöhykkeestä, jos se kattaa yli 75 prosenttia rantaviivasta, joka on mitattu rannikon perusviivaa pitkin.

2 artikla

Edellytykset taudista vapaata asemaa koskevien julistusten toimittamiselle hyväksymistä varten

Taudista vapaata aluetta koskevat julistukset voidaan jättää hyväksyttäviksi direktiivin 2006/88/EY 50 artiklan 3 kohdan mukaisesti ainoastaan, jos julistus täyttää yhden tämän päätöksen 1 artiklan 1 kohdassa asetetun edellytyksen.

2 OSASTO

LUETTELOT JÄSENVALTIOISTA, VYÖHYKKEISTÄ JA OSASTOISTA, JOITA HYVÄKSYTYT SEURANTA- JA HÄVITTÄMISOHJELMAT JA TAUDISTA VAPAAT ALUEET KOSKEVAT

3 artikla

Jäsenvaltiot, vyöhykkeet ja osastot, joita hyväksytyt seurantaohjelmat koskevat

Jäsenvaltiot, vyöhykkeet ja osastot, joita direktiivin 2006/88/EY 44 artiklan 1 kohdan ensimmäisen alakohdan mukaisesti hyväksytyt seurantaohjelmat koskevat, on lueteltu tämän päätöksen liitteessä I olevassa A osassa esitetyn taulukon toisessa ja neljännessä sarakkeessa kyseisessä taulukossa eriteltyjen tautien osalta.

4 artikla

Jäsenvaltiot, vyöhykkeet ja osastot, joita hyväksytyt hävittämisohjelmat koskevat

Jäsenvaltiot, vyöhykkeet ja osastot, joita direktiivin 2006/88/EY 44 artiklan 2 kohdan ensimmäisen alakohdan mukaisesti hyväksytyt hävittämisohjelmat koskevat, on lueteltu tämän päätöksen liitteessä I olevassa B osassa esitetyn taulukon toisessa ja neljännessä sarakkeessa kyseisessä taulukossa eriteltyjen tautien osalta.

5 artikla

Taudista vapaat jäsenvaltiot, vyöhykkeet ja osastot

Jäsenvaltiot, jotka on julistettu taudista vapaiksi direktiivin 2006/88/EY 49 artiklan 1 kohdan mukaisesti, ja vyöhykkeet ja osastot, jotka on julistettu taudista vapaiksi kyseisen direktiivin 50 artiklan 3 kohdan mukaisesti, on lueteltu tämän päätöksen liitteessä I olevassa C osassa esitetyn taulukon toisessa ja neljännessä sarakkeessa kyseisessä taulukossa eriteltyjen tautien osalta.

3 OSASTO

MALLILOMAKKEET JULISTUSTEN JA HAKEMUSTEN JÄTTÄMISTÄ VARTEN

6 artikla

Mallilomakkeet seurantaohjelmia varten

1. Direktiivin 2006/88/EY 44 artiklan 1 kohdan ensimmäisessä alakohdassa tarkoitetut seurantaohjelmat on toimitettava hyväksyntää varten tämän päätöksen liitteissä II ja III vahvistettujen mallilomakkeiden mukaisesti.

2. Direktiivin 2006/88/EY 44 artiklan 1 kohdan neljännessä alakohdassa tarkoitettuja seurantaohjelmia koskevat julistukset on toimitettava tämän päätöksen liitteessä II vahvistetun mallilomakkeen mukaisesti.

7 artikla

Mallilomake hävittämisohjelmia varten

Direktiivin 2006/88/EY 44 artiklan 2 kohdan ensimmäisessä alakohdassa tarkoitetut hävittämisohjelmat on toimitettava hyväksymistä varten päätöksen 2008/425/EY liitteessä V vahvistetun mallilomakkeen mukaisesti.

8 artikla

Mallilomakkeet taudista vapaata asemaa koskevia hakemuksia varten

1. Direktiivin 2006/88/EY 49 artiklan 1 kohdan ja 50 artiklan 3 kohdan mukaisesti toimitettavien asiakirjojen, jotka koskevat taudista vapaan aseman hyväksymistä, on oltava tämän päätöksen liitteissä IV ja V vahvistettujen mallilomakkeiden mukaisia.

2. Direktiivin 2006/88/EY 50 artiklan 2 kohdan mukaisesti toimitettavien julistusten, jotka koskevat vyöhykkeiden tai osastojen taudista vapaata asemaa, on oltava tämän päätöksen liitteissä IV ja V annettujen mallilomakkeiden mukaisia.

3. Poiketen siitä, mitä edellä 1 ja 2 kohdassa säädetään, jäsenvaltioita ei vaadita toimittamaan tämän päätöksen liitteessä V vahvistettuja mallilomakkeita, jos taudista vapaa asema saadaan direktiivin 2006/88/EY 49 artiklan 1 kohdan a tai b alakohdan tai direktiivin liitteessä V olevan I osan 1 kohdan mukaisesti.

4 OSASTO

KERTOMUKSIA JA INTERNETIN VÄLITYKSELLÄ TOIMITETTAVIA TIETOJA KOSKEVAT VELVOITTEET

9 artikla

Raportointi

Jäsenvaltioiden on toimitettava komissiolle vuosittain 30 päivään huhtikuuta mennessä raportti, joka koskee

a) direktiivin 2006/88/EY 44 artiklan 1 kohdan ensimmäisen alakohdan mukaisesti hyväksyttyjä seurantaohjelmia;

b) hävittämisohjelmia, jotka eivät saa yhteisön rahoitusta ja jotka on hyväksytty kyseisen direktiivin 44 artiklan 2 kohdan ensimmäisen alakohdan mukaisesti.

Raportin on oltava tämän päätöksen liitteessä VI vahvistetun mallilomakkeen mukainen.

10 artikla

Internettietosivut

1. Jäsenvaltioiden on perustettava internettietosivut, joita niiden on päivitettävä ja joilla ne toimittavat

a) elintarvikeketjua ja eläinten terveyttä käsittelevälle pysyvälle komitealle, jäljempänä ’komitea’, direktiivin 2006/88/EY 44 artiklan 1 kohdan neljännen alakohdan ja 50 artiklan 2 kohdan mukaiset seurantaohjelmia koskevat julistukset komission ja toisten jäsenvaltioiden saataville;

b) komitealle kyseisen direktiivin 50 artiklan 2 kohdan mukaisesti toimitettavat taudista vapaata asemaa koskevat julistukset komission ja toisten jäsenvaltioiden saataville;

c) julkisesti saatavilla olevan luettelon vyöhykkeistä ja osastoista, jotka on julistettu hyväksytyn seurantaohjelman piiriin kuuluviksi tai taudista vapaiksi kyseisen direktiivin 50 artiklan 2 kohdan mukaisesti.

2. Kun jäsenvaltiot julkaisevat internettietosivuilla edellä 1 kohdan a ja b alakohdassa tarkoitetut julistukset, niiden on välittömästi ilmoitettava asiasta komissiolle.

3. Jäsenvaltioiden on toimitettava komissiolle edellä 1 kohdassa tarkoitettujen internet-tietosivujen internetosoitteet.

5 OSASTO

SIIRTYMÄSÄÄNNÖKSET

11 artikla

Taudista vapaita alueita koskevat siirtymäsäännökset

1. Tarttuvan vertamuodostavan kudoksen kuolion (IHN) ja virusperäisen verenvuotoseptikemian (VHS) osalta päätöksessä 2002/308/EY hyväksyttyjen, mantereella sijaitsevien vyöhykkeiden, jotka on lueteltu kyseisen direktiivin liitteessä I, on katsottava täyttävän direktiivin 2006/88/EY liitteessä V taudeista vapaille vyöhykkeille asetetut vaatimukset.

2. Kalanviljelylaitokset, jotka on hyväksytty VHS:n ja IHN:n osalta päätöksellä 2002/308/EY ja lueteltu kyseisen päätöksen liitteessä II, on katsottava osastoiksi, jotka täyttävät direktiivin 2006/88/EY liitteessä V taudeista vapaille osastoille asetetut vaatimukset.

3. Tämän artiklan 1 ja 2 kohdassa tarkoitetut mantereella sijaitsevat vyöhykkeet ja kalanviljelylaitokset on sisällytettävä 10 artiklan 1 kohdan c alakohdan mukaisesti perustettuun vyöhykkeiden ja osastojen luetteloon.

4. Poiketen siitä, mitä direktiivin 2006/88/EY 50 artiklan 2 kohdassa säädetään, jäsenvaltioita ei vaadita toimittamaan komitealle julistuksia tämän artiklan 1 ja 2 kohdassa tarkoitettujen mantereella sijaitsevien vyöhykkeiden ja kalanviljelylaitosten osalta.

12 artikla

Hyväksyttyjä ohjelmia koskevat siirtymäsäännökset

1. Poiketen siitä, mitä direktiivin 2006/88/EY 44 artiklassa säädetään, jäsenvaltioita ei vaadita toimittamaan seuranta- ja hävittämisohjelmia, jotka on hyväksytty hyväksytyn vyöhykkeen aseman saavuttamiseksi

a) VHS:n ja IHN:n osalta päätöksellä 2003/634/EY;

b) bonamioosin ja marteilioosin osalta päätöksellä 94/722/EY.

2. Kyseisten jäsenvaltioiden on toimitettava komissiolle 30 päivään huhtikuuta 2009 mennessä 1 kohdassa tarkoitettuja ohjelmia koskeva raportti, jossa on esitettävä vähintään seuraavat seikat:

a) tiedot ohjelmien maantieteellisistä rajoista;

b) liitteessä VI vaaditut tiedot neljältä edelliseltä ohjelmien toteuttamisvuodelta.

6 OSASTO

LOPPUSÄÄNNÖKSET

13 artikla

Kumoaminen

Kumotaan päätökset 2002/300/EY ja 2002/308/EY 1 päivästä elokuuta 2009.

14 artikla

Soveltaminen

Tätä päätöstä sovelletaan 1 päivästä marraskuuta 2008.

15 artikla

Osoitus

Tämä päätös on osoitettu kaikille jäsenvaltioille.

Tehty Brysselissä 31 päivänä lokakuuta 2008. Komission puolesta Androulla VASSILIOU Komission jäsen

(1) EUVL L 328, 24.11.2006, s. 14.

(2) EYVL L 46, 19.2.1991, s. 1.

(3) EUVL L 159, 18.6.2008, s. 1.

(4) EYVL L 224, 18.8.1990, s. 19.

(5) EYVL L 106, 23.4.2002, s. 28.

(6) EYVL L 103, 19.4.2002, s. 24.

(7) EUVL L 220, 3.9.2003, s. 8.

(8) EYVL L 288, 9.11.1994, s. 47.

LIITE I A OSA Jäsenvaltiot, vyöhykkeet ja osastot, joita hyväksytyt seurantaohjelmat koskevat Tauti Jäsenvaltio Koodi Seurantaohjelmaan kuuluvan alueen maantieteelliset rajat (jäsenvaltio, vyöhykkeet ja osastot) Virusperäinen verenvuotoseptikemia (VHS) Tarttuva vertamuodostavan kudoksen kuolio (IHN) Koikarpin herpesvirus (KHV-tauti) Tarttuva lohen anemia (ISA-tauti) Marteilioosi-nilviäistauti (Marteilia refringens) Bonamioosi-nilviäistauti (Bonamia ostreae) Valkopilkkutauti

B OSA Jäsenvaltiot, vyöhykkeet ja osastot, joita hyväksytyt hävittämisohjelmat koskevat Tauti Jäsenvaltio Koodi Hävittämisohjelmaan kuuluvan alueen maantieteelliset rajat (jäsenvaltio, vyöhykkeet ja osastot) Virusperäinen verenvuotoseptikemia (VHS) Tarttuva vertamuodostavan kudoksen kuolio (IHN) Koikarpin herpesvirus (KHV-tauti) Tarttuva lohen anemia (ISA-tauti) Marteilioosi-nilviäistauti (Marteilia refringens) Bonamioosi-nilviäistauti (Bonamia ostreae) Valkopilkkutauti

C OSA Taudista vapaiksi julistetut jäsenvaltiot, vyöhykkeet ja osastot Tauti Jäsenvaltio Koodi Taudista vapaan alueen maantieteelliset rajat (jäsenvaltio, vyöhykkeet ja osastot) Virusperäinen verenvuotoseptikemia (VHS) Tanska DK Seuraavat vesistöalueet ja rannikkoalueet: — Hansted Å — Hovmølle Å — Grenå — Treå — Alling Å — Kastbjerg — Villestrup Å — Korup Å — Sæby Å — Elling Å — Uggerby Å — Lindenborg Å — Øster Å — Hasseris Å — Binderup Å — Vidkær Å — Dybvad Å — Bjørnsholm Å — Trend Å — Lerkenfeld Å — Vester Å — Lønnerup med tilløb — Fiskbæk Å — Slette Å — Bredkær Bæk — Vandløb til Kilen — Resenkær Å — Klostermølle Å — Hvidbjerg Å — Knidals Å — Spang Å — Simested Å — Skals Å — Jordbro Å — Fåremølle Å — Flynder Å — Damhus Å — Karup Å — Gudenåen — Halkær Å — Storåen — Århus Å — Bygholm Å — Grejs Å — Ørum Å Irlanti IE Kaikki jäsenvaltion alueella mantereella sijaitsevat alueet ja rannikkoalueet, lukuun ottamatta seuraavaa aluetta: 1. Cape Clear Island Kypros CY Kaikki jäsenvaltion alueella mantereella sijaitsevat alueet. Suomi FI Kaikki jäsenvaltion alueella mantereella sijaitsevat alueet ja rannikkoalueet, lukuun ottamatta seuraavia alueita: 1. Ahvenanmaan maakunta 2. Uusikaupunki, Pyhäranta ja Rauma. Ruotsi SE Koko alue Yhdistynyt kuningaskunta UK Kaikki jäsenvaltion alueella mantereella sijaitsevat alueet ja rannikkoalueet, lukuun ottamatta seuraavia alueita: 1. Ousejoen vesistöalueet sen lähteiltä sen tavanomaiseen rajaan Naburn ockiin ja Weiriin asti sekä 2. puskurivyöhyke, joka koostuu Humber Estuaryn vesistä niiden tavanomaisesta rajasta Barmby Barragessa, Naburn Lockissa ja Weirissa, the Railway Bridge at Ulleskelfissa, Chapel Haddlesey Weirissa ja Long Sandall Lockissa linjasta, joka lähtee pohjoisessa Whitgiftin aallonmurtajalta. Kaikki mantereella sijaitsevat ja rannikkoalueet Pohjois-Irlannissa, Guernseyssä ja Mansaarella sekä Jerseyssä. Tarttuva vertamuodostavan kudoksen kuolio (IHN) Tanska DK Koko alue Irlanti IE Koko alue Kypros CY Kaikki jäsenvaltion alueella mantereella sijaitsevat alueet. Suomi FI Koko alue Ruotsi SE Koko alue Yhdistynyt kuningaskunta UK Kaikki mantereella sijaitsevat ja rannikkoalueet Isossa-Britanniassa, Pohjois-Irlannissa, Guernseyssä ja Mansaarella sekä Jerseyssä. Koikarpin herpesvirus (KHV-tauti) Tarttuva lohen anemia (ISA-tauti) Belgia BE Koko alue Bulgaria BG Koko alue Tšekki CZ Koko alue Tanska DK Koko alue Saksa DE Koko alue Viro EE Koko alue Irlanti IE Koko alue Kreikka EL Koko alue Espanja ES Koko alue Ranska FR Koko alue Italia IT Koko alue Kypros CY Koko alue Latvia LV Koko alue Liettua LT Koko alue Luxemburg LU Koko alue Unkari HU Koko alue Malta MT Koko alue Alankomaat NL Koko alue Itävalta AT Koko alue Puola PL Koko alue Portugali PT Koko alue Romania RO Koko alue Slovenia SI Koko alue Slovakia SK Koko alue Suomi FI Koko alue Ruotsi SE Koko alue Yhdistynyt kuningaskunta UK Koko alue Marteilioosi-nilviäistauti (Marteilia refringens) Irlanti IE Koko alue Yhdistynyt kuningaskunta UK Ison-Britannian, Pohjois-Irlannin, Guernseyn, Hermin ja Man-saaren koko rantaviiva. Pohjois-Irlannin koko rantaviiva. Guernseyn ja Hermin koko rantaviiva. Jerseyn rannikkoalueet: alue, joka muodostuu Jerseynsaaren nousuveden keskikorkeuden ja kolmen meripeninkulman etäisyydelle Jerseynsaaren laskuveden keskikorkeudesta vedetyn kuvitteellisen viivan välisestä vuorovesialueesta ja välittömästä rannikkoalueesta. Alue sijaitsee Saint-Malon lahdessa Englannin kanaalin etelälaidalla. Mansaaren koko rannikko. Bonamioosi-nilviäistauti (Bonamia ostreae) Irlanti IE Irlannin koko rannikko, lukuun ottamatta seuraavia alueita: 1. Cork Harbour 2. Galway Bay 3. Ballinakill Harbour 4. Clew Bay 5. Achill Sound 6. Loughmore, Blacksod Bay 7. Lough Foyle 8. Lough Swilly Yhdistynyt kuningaskunta UK Ison-Britannian koko rannikko, lukuun ottamatta seuraavia alueita: 1. Cornwallin etelärannikko Lizardista Start Pointiin; 2. Dorsetin rannikko, Hampshire ja Sussex Portland Billistä Selsey Billiin; 3. Pohjois-Kentin ja Essexin koko rannikko North Forelandista Felixstoween; 4. alue, joka ulottuu Kaakkois-Walesin rannikolla Wooltack Pointista St Govan’s Headiin, mukaan lukien Milford Haven sekä Cleddau-joen vuorovesialueet idässä ja lännessä; 5. Loch Sunartin veden sisältävä alue Maclean’s Nosen pohjoisimmasta kärjestä eteläkaakkoon ulottuvan linjan itäpuolelta Auliston Pointiin; 6. alue, joka sijoittuu West Loch Tarbertiin koilliseen itäkaakkosuunnassa vedetystä linjasta Ardpatrick Pointissa NR 734 578 North Dunskeig Bayhin NR 752 568. Pohjois-Irlannin koko rannikko, lukuun ottamatta seuraavia alueita: 1. Lough Foyle Guernseyn, Hermin ja Mansaaren koko rannikko. Jerseyn rannikkoalueet: alue, joka muodostuu Jerseynsaaren nousuveden keskikorkeuden ja kolmen meripenikulman etäisyydelle Jerseynsaaren laskuveden keskikorkeudesta vedetyn kuvitteellisen viivan välisestä vuorovesialueesta ja välittömästä rannikkoalueesta. Alue sijaitsee Saint-Malon lahdessa Englannin kanaalin etelälaidalla. Valkopilkku-tauti

LIITE II Malli seurantaohjelmien toimittamiseksi hyväksyntää varten ja seurantaohjelmia koskevia julistuksia varten

LIITE III A OSA Malli tietojen toimittamiseksi taudin epidemiologisesta tilanteesta/kehityksestä viimeisten neljän vuoden ajalta toimitettaessa seurantaohjelmia hyväksymistä varten (yksi taulukko kutakin täytäntöönpanovuotta kohden) 1. Tiedot eläinten testauksesta Jäsenvaltio, vyöhyke tai osasto (1) Tauti: Vuosi:

Viljelylaitos tai nilviäisten viljelyalue (2) Näytteiden määrä Kliinisten tarkastusten lukumäärä Veden lämpötila näytteenoton/tarkastuksen ajankohtana Lajit näytteenoton ajankohtana Lajit, joista näytteitä otettu Niiden eläinten määrä, joista näytteitä otettu (yhteensä ja lajeittain) Testien määrä Laboratoriotutkimuksissa saadut positiiviset tulokset Kliinisissä tarkastuksissa saadut positiiviset tulokset Yhteensä Yhteensä

2. Tiedot viljelylaitosten tai viljelyalueiden testauksesta Tauti: Vuosi:

Jäsenvaltio vyöhyke tai osasto (3) Viljelylaitosten tai nilviäisten viljelyalueiden kokonaismäärä (4) Ohjelmaan kuuluvien viljelylaitosten tai nilviäisten viljelyalueiden kokonaismäärä Tarkastettujen viljelylaitosten tai nilviäisten viljelyalueiden määrä (5) Positiivisten viljelylaitosten tai nilviäisten viljelyalueiden määrä (6) Uusien positiivisten viljelylaitosten tai nilviäisten viljelyalueiden määrä (7) Niiden viljelylaitosten tai nilviäisten viljelyalueiden määrä, joilta eläimet on poistettu Positiivisia viljelylaitoksia tai nilviäisten viljelyalueita, joilta eläimet on poistettu (%) Poistetut ja hävitetyt eläimet (8) Tavoiteindikaattorit Viljelylaitosten tai nilviäisten viljelyalueiden kattavuus (%) Positiivisia viljelylaitoksia tai nilviäisten viljelyalueita (%) Prevalenssi jaksossa Uusia positiivisia viljelylaitoksia tai nilviäisten viljelyalueita (%) Sairastuvuus 1 2 3 4 5 6 7 8 = (7/5) × 100 9 10 = (4/3) × 100 11 = (5/4) × 100 12 = (6/4) × 100 Yhteensä B OSA Malli tietojen toimittamiseksi tavoitteista toimitettaessa seurantaohjelmia hyväksymistä varten (yksi taulukko kutakin täytäntöönpanovuotta kohden) 1. Eläinten testaukseen liittyvät tavoitteet Jäsenvaltio, vyöhyke tai osasto (9) Tauti: Vuosi:

Viljelylaitos tai nilviäisten viljelyalue (10) Näytteiden määrä Kliinisten tarkastusten lukumäärä Veden lämpötila näytteenoton/tarkastuksen ajankohtana Lajit näytteenoton ajankohtana Lajit, joista näytteitä otettu Niiden eläinten määrä, joista näytteitä otettu (yhteensä ja lajeittain) Testien lukumäärä Yhteensä

2. Viljelylaitosten tai viljelyalueiden testauksen tavoitteet Tauti: Vuosi:

Jäsenvaltio, vyöhyke tai osasto (11) Viljelylaitosten tai nilviäisten viljelyalueiden kokonaismäärä (12) Ohjelmaan kuuluvien viljelylaitosten tai nilviäisten viljelyalueiden kokonaismäärä Oletettu tarkastettavien viljelylaitosten tai nilviäisten viljelyalueiden määrä (13) Oletettu positiivisten viljelylaitosten tai nilviäisten viljelyalueiden määrä (14) Oletettu uusien positiivisten viljelylaitosten tai nilviäisten viljelyalueiden määrä (15) Oletettu sellaisten viljelylaitosten tai nilviäisten viljelyalueiden lukumäärä, joilta poistetaan eläimet Oletettuja positiivisia viljelylaitoksia tai nilviäisten viljelyalueita, joilta poistetaan eläimet (%) Tavoiteindikaattorit Viljelylaitosten tai nilviäisten viljelyalueiden oletettu kattavuus (%) Positiivisia viljelylaitoksia tai nilviäisten viljelyalueita (%) Oletettu prevalenssi jaksossa Uusia positiivisia viljelylaitoksia tai nilviäisten viljelyalueita (%) Oletettu sairastuvuus 1 2 3 4 5 6 7 8 = (7/5) × 100 9 = (4/3) × 100 10 = (5/4) × 100 11 = (6/4) × 100 Yhteensä (1) Jäsenvaltio, vyöhyke tai osasto siten kuin liitteessä II olevassa 6 kohdassa on määritelty. (2) Jos viljelylaitosten/nilviäisten viljelyalueiden määrä on rajallinen tai viljelylaitoksia / nilviäisten viljelyalueita ei ole koko jäsenvaltiossa tai sen osassa, vyöhykkeessä tai osastossa, josta tiedot on toimitettava, minkä vuoksi näytteet otetaan luonnonvaraisista populaatioista, on ilmoitettava näytteenottopaikan maantieteellinen sijainti. (3) Jäsenvaltio, vyöhyke tai osasto siten kuin liitteessä II olevassa 6 kohdassa on määritelty. (4) Viljelylaitosten tai nilviäisten viljelyalueiden kokonaismäärä jäsenvaltiossa, vyöhykkeessä tai osastossa siten kuin liitteessä II olevassa 6 kohdassa on määritelty. (5) Tarkastamisella tarkoitetaan viljelylaitokselle/nilviäisten viljelyalueelle kyseisen taudin ohjelman mukaisesti tehtyjä testejä, joiden tarkoituksena on viljelylaitoksen/nilviäisten viljelyalueen terveysstatuksen nostaminen. Tässä sarakkeessa viljelylaitosta tai nilviäisten viljelyaluetta ei saa laskea mukaan kahdesti, vaikka se olisi tarkastettu useammin kuin kerran. (6) Viljelylaitokset tai nilviäisten viljelyalueet, joissa on havaittu vähintään yksi positiivinen eläin kyseisellä jaksolla riippumatta siitä, kuinka monta kertaa viljelytilat tai nilviäisten viljelyalueet on tarkastettu. (7) Viljelylaitokset tai nilviäisten viljelyalueet, joiden terveystilanne edellisellä raportointijaksolla kuului direktiivin 2006/88/EY liitteessä III olevan A osan mukaisesti luokkaan I, luokkaan II, luokkaan III tai luokkaan IV mutta joilla on tällä viitejaksolla havaittu ainakin yksi positiivinen eläin kyseisen taudin osalta. Kun on kyse ohjelmista, joita koskevat tiedot toimitettiin ennen 1 päivää elokuuta 2008, viljelylaitoksia tai nilviäisten viljelyalueita, jotka eivät olleet kyseisen taudin osalta positiivisia edellisellä jaksolla ja joilla on vähintään yksi positiivinen eläin tällä jaksolla. (8) Eläimiä × 1 000 tai poistettujen ja hävitettyjen eläinten kokonaispaino. (9) Jäsenvaltio, vyöhyke tai osasto siten kuin liitteessä II olevassa 6 kohdassa on määritelty. (10) Jos viljelylaitosten/nilviäisten viljelyalueiden määrä on rajallinen tai viljelylaitoksia / nilviäisten viljelyalueita ei ole koko jäsenvaltiossa tai sen osassa, vyöhykkeessä tai osastossa, josta tiedot on toimitettava, minkä vuoksi näytteet otetaan luonnonvaraisista populaatioista, on ilmoitettava näytteenottopaikan maantieteellinen sijainti. (11) Jäsenvaltio, vyöhyke tai osasto siten kuin liitteessä II olevassa 6 kohdassa on määritelty. (12) Viljelylaitosten tai nilviäisten viljelyalueiden kokonaismäärä jäsenvaltiossa, vyöhykkeessä tai osastossa siten kuin liitteessä II olevassa 6 kohdassa on määritelty. (13) Tarkastamisella tarkoitetaan viljelylaitokselle / nilviäisten viljelyalueelle kyseisen taudin ohjelman mukaisesti tehtyjä testejä, joiden tarkoituksena on viljelylaitoksen / nilviäisten viljelyalueen terveysstatuksen nostaminen. Tässä sarakkeessa viljelylaitosta / nilviäisten viljelyaluetta ei lasketa mukaan kahdesti, vaikka se olisi tarkastettu useammin kuin kerran (14) Viljelylaitoksia tai nilviäisten viljelyalueita, joilla on vähintään yksi positiivinen eläin jakson aikana riippumatta viljelylaitokselle tai nilviäisten viljelyalueelle tehtyjen tarkastusten lukumäärästä. (15) Viljelylaitokset tai nilviäisten viljelyalueet, joiden terveystilanne edellisellä raportointijaksolla kuului direktiivin 2006/88/EY liitteessä III olevan A osan mukaisesti luokkaan I, luokkaan II, luokkaan III tai luokkaan IV mutta joilla on tällä viitejaksolla havaittu ainakin yksi positiivinen eläin kyseisen taudin osalta.

LIITE IV Malli taudista vapaata asemaa koskevien hakemusten ja julistusten toimittamista varten

LIITE V Malli tietojen toimittamiseksi toimitettaessa taudista vapaata asemaa koskevia hakemuksia ja julistuksia (yksi taulukko kutakin täytäntöönpanovuotta kohden) 1. Tiedot eläinten testauksesta Jäsenvaltio, vyöhyke tai osasto (1) Tauti: Vuosi:

Viljelylaitos tai nilviäisten viljelyalue (2) Näytteiden määrä Kliinisten tarkastusten lukumäärä Veden lämpötila näytteenoton/tarkastuksen ajankohtana Lajit näytteenoton ajankohtana Lajit, joista näytteitä otettu Niiden eläinten määrä, joista näytteitä otettu (yhteensä ja lajeittain) Testien lukumäärä Laboratoriotutkimuksessa saadut positiiviset tulokset Kliinisissä tarkastuksissa saadut positiiviset tulokset Yhteensä Yhteensä

2. Tiedot viljelylaitosten tai viljelyalueiden testauksesta Tauti: Vuosi:

Jäsenvaltio, vyöhyke tai osasto (3) Viljelylaitosten tai nilviäisten viljelyalueiden kokonaismäärä (4) Ohjelmaan kuuluvien viljelylaitosten tai nilviäisten viljelyalueiden kokonaismäärä Tarkastettujen viljelylaitosten tai nilviäisten viljelyalueiden määrä (5) Positiivisten viljelylaitosten tai nilviäisten viljelyalueiden määrä (6) Uusien positiivisten viljelylaitosten tai nilviäisten viljelyalueiden määrä (7) Niiden viljelylaitosten tai nilviäisten viljelyalueiden määrä, joilta eläimet on poistettu sia viljelylaitoksia tai nilviäisten viljelyalueita, joilta eläimet on poistettu (%) Poistetut ja hävitetyt eläimet (8) Tavoiteindikaattorit Viljelylaitosten tai nilviäisten viljelyalueiden kattavuus (%) Positiivisia viljelylaitoksia tai nilviäisten viljelyalueita (%) Prevalenssi jaksossa Uusia positiivisia viljelylaitoksia tai nilviäisten viljelyalueita (%) Sairastuvuus 1 2 3 4 5 6 7 8 = (7/5) × 100 9 10 = (4/3) × 100 11 = (5/4) × 100 12 = (6/4) × 100 Yhteensä (1) Jäsenvaltio, vyöhyke tai osasto siten kuin liitteessä IV olevassa 7 kohdassa on määritelty. (2) Jos viljelylaitosten / nilviäisten viljelyalueiden määrä on rajallinen tai viljelylaitoksia / nilviäisten viljelyalueita ei ole koko jäsenvaltiossa tai sen osassa, vyöhykkeessä tai osastossa, jota hakemus tai julistus koskee, minkä vuoksi näytteet otetaan luonnonvaraisista populaatioista, on ilmoitettava näytteenottopaikan maantieteellinen sijainti. (3) Jäsenvaltio, vyöhyke tai osasto siten kuin liitteessä IV olevassa 7 kohdassa on määritelty. (4) Viljelylaitosten tai nilviäisten viljelyalueiden kokonaismäärä jäsenvaltiossa, vyöhykkeessä tai osastossa siten kuin liitteessä IV olevassa 7 kohdassa on määritelty. (5) Tarkastamisella tarkoitetaan viljelylaitokselle / nilviäisten viljelyalueelle ohjelman mukaisesti tehtyjä testejä taudista vapaan aseman saamiseksi kyseisen taudin osalta, jotta voitaisiin nostaa viljelylaitoksen / nilviäisten viljelyalueen terveysstatusta. Tässä sarakkeessa viljelylaitosta / nilviäisten viljelyaluetta ei lasketa mukaan kahdesti, vaikka se olisi tarkastettu useammin kuin kerran (6) Viljelylaitoksia tai nilviäisten viljelyalueita, joilla on vähintään yksi positiivinen eläin jakson aikana riippumatta viljelylaitokselle tai nilviäisten viljelyalueelle tehtyjen tarkastusten lukumäärästä. (7) Viljelylaitokset tai nilviäisten viljelyalueet, joiden terveystilanne edellisellä raportointijaksolla kuului direktiivin 2006/88/EY liitteessä III olevan A osan mukaisesti luokkaan I, luokkaan II, luokkaan III tai luokkaan IV mutta joilla on tällä viitejaksolla havaittu ainakin yksi positiivinen eläin kyseisen taudin osalta. Kun on kyse ohjelmista, joita koskevat tiedot toimitettiin ennen 1 päivää elokuuta 2008, viljelylaitoksia tai nilviäisten viljelyalueita, jotka eivät olleet kyseisen taudin osalta positiivisia edellisellä jaksolla ja joilla on vähintään yksi positiivinen eläin tällä jaksolla. (8) Eläimiä × 1 000 tai poistettujen ja hävitettyjen eläinten kokonaispaino.